มีตกขาวปริมาณมากมากกว่าทุกเดือนที่เคยเป็นค่ะ มีสีขาวขุ่นไม่มีกลิ่นและลักษณะเหมือนครีมทาตัว มีอาการเจ็บหัวนม(แค่หัวนมไม่เจ็บเต้า) มีอาการปวดท้องน้อยเหมือนตอนมีประจำเดือน(แต่ประจำเดือนไม่มาจากการฝังยาคุม) ข้อมูลเบื้องต้น -ฝังยาคุมแบบ3ปี(เป็นครั้งที่2แล้ว เริ่มฝังเดือนเมษายน62) -น้ำหนักตัว44กก.อายุ21ปี -ไม่มีโรคประจำตัว -มีเพศสัมพันธุ์สม่ำเสมอ อยากทราบว่าผิดปกติมั้ยคะ และควรตรวจครรภ์มั้ยคะ
สวัสดีค่ะ หากฝังยาคุมอยู่ มีโอกาสน้อยมากที่จะมีการตั้งครรภ์ค่ะอาการตกขาวอาจเกิดจากช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดโดยเบื้องต้นอาจซื้อชุดตรวจการตั้งครรภ์มาตรวจเองเบื้องต้นได้ ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อนถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ หรือถ้าตอนนี้ไม่สบายใจว่าตกขาวมามากเกิดจากอะไร สามารถไปพบแพทย์ได้เลยเช่นกัน